वेदों के संदेश अपनाकर अपने जीवन को बनाएं और बेहतर : फग्गन सिंह
अनुसूचितजाति, जन जाति पार्लियामेंट्री वेलफेयर कमेटी के अध्यक्ष मध्य प्रदेश के मंडला से सांसद फग्गन सिंह कुलस्ते ने गुरुवार को गुरु ब्रह्मानंद जन्मोत्सव पर सफीदों में वेद महाविद्यालय का उद्घाटन किया। सांसद फग्गन सिंह कुलस्ते ने कहा कि वेदों का हमारे जीवन में विशेष महत्व है। आज आवश्यकता है वेदों का अधिकाधिक पठन-पाठन किया जाए ताकि आने वाली पीढ़ी वेदों में वर्णित संदेश को अपने जीवन में ढाल कर बेहतर जीवन जी सके।
उन्होंने कहा कि महाविद्यालय के विस्तारीकरण को लेकर सांसद ने कहा कि यहां ऐसी शिक्षा दी जानी चाहिए, जिसमें मनुष्य का सर्वांगीण विकास हो। ये वेद महाविद्यालय ब्रह्म ज्ञान का प्रचार-प्रसार पर मनुष्य को आदर्श जीवन जीने की ओर प्रेरित करेंगे। सांसद ने बाबा साहिब भीमराव अम्बेडकर द्वारा दिए गए संदेश का जिक्र करते हुए कहा कि शिक्षा से हम अपने जीवन को सरस बना सकते हैं। सांसद ने कहा कि अनुसूचित जाति, अनुसूचित जन जाति पार्लियामेंट्री वेलफेयर कमेटी इन जातियों की शिकायतों समस्याओं को सरकार के सम्मुख रखती है। आगे निर्णय सरकार द्वारा लिए जाते हैं।
महाविद्यालय में बनेगी गोशाला, होगा प्रचार-प्रसार
सांसदने कहा कि यहां गोशाला की भी स्थापना की जाएगी। उन्होंने कहा कि गोशला बनने से गो माता के सम्मान को बढ़ावा मिलेगा। संचालक स्वामी रामस्वरूप ब्रह्मचारी ने कहा कि वे जीवन पर्यंत शिक्षा के प्रचार प्रसार गो सेवा में लगे रहेंगे। उन्होंने प्रबंधन समिति के सदस्यों को कहा कि वे इस संस्था को चलाने के लिए दिल से कार्य करें। वे एक अनाथ आश्रम चलाने की मंशा भी रखते हैं। इस अवसर पर सुरेश कौशिक, सुरेश गुप्ता, सुशील महाला, संस्था के महासचिव महेंद्र शास्त्री, आचार्य डाॅ. हरि सिंह शास्त्री, पंजाबी महासभा बरवाला के प्रधान महेंद्र नारंग, विनोद मलिक एडवोकेट, स्वामी शोभा दास, स्वामी सूर्य नंद सरस्वती, महेश, हरि सिंह राठी मौजूद रहे।
जींद. वेदकॉलेज का उद्घाटन करते अनुसूचित जाति, जन जाति पार्लियामेंट्री वेलफेयर कमेटी के अध्यक्ष
hin_Deva hin_Deva hin_Deva hin_Deva hin_Deva bho_Deva